Na temelju članka 102. Odluke o komunalnom redu („Službeni glasnik“ Općine Vladislavci broj 7/19, 4/21 i 13/21) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 - pročišćeni tekst) općinski načelnik Općine Vladislavci donosi

**PLAN**

**održavanja cesta u zimskim uvjetima**

**za 2024/2025. godinu na području Općine Vladislavci**

Članak 1.

Zimsko održavanje nerazvrstanih cesta na području Općine Vladislavci se obavlja u naseljima Dopsin, Hrastin i Vladislavci.

Članak 2.

Zimsko održavanje nerazvrstanih cesta odnosi se na uklanjanje snijega i leda sa prometnica- nerazvrstanih cesta na području Općine Vladislavci i posipanje istih solju.

Članak 3.

Zimsko održavanje nerazvrstanih cesta uključuje uklanjanje snijega i leda i posipanje solju u sljedećim ulicama:

NASELJE DOPSIN:

* J. J. Strossmayera od kućnog broja 120 prema desno do kraja ulice, dužine 910,00 m’
* Svetog Ivana, dužine 360 m’

NASELJE HRASTIN:

* Ferenca Kiša, dužine 550,00 m’
* Dobriše Cesarića, dužine 150,00 m ‘

NASELJE VLADISLAVCI:

* Športska ulica, dužine 558 m ‘
* Kralja Zvonimira, dužine 223 m’
* Kralja Petra Krešimira IV, dužine 223 m ‘
* Petra Svačića, dužine 160 m’

Članak 4.

 Uklanjanje snijega i leda te posipanje solju obavljat će se po potrebi, odmah poslije nanosa veće količine snijega odnosno u što kraćem roku poslije smrzavanja na cesti.

Članak 5.

 Za zimsko održavanje nerazvrstanih cesta bit će sklopljen ugovor/izdana narudžbenica s najpovoljnijim ponuditeljem sukladno Pravilniku o provedbi postupaka jednostavne nabave („Službeni glasnik“ Općine Vladislavci br. 10/23) .

Odabrani ponuditelj bit će dužan održavati cestu po potrebi ili po pozivu na broj telefona.

Članak 6.

Odabrani ponuditelj osigurava sve potrebno za uklanjanje snijega i leda.

Članak 7.

Plan stupa na snagu danom donošenja a primjenjuje se dok traju zimski uvjeti.

Članak 8.

Ovaj Plan će biti objavljen u „Službenom glasniku“ Općine Vladislavci.

KLASA: 340-01/24-01/05

URBROJ: 2158-41-02-24-01

Vladislavci, 5. studeni 2024.

Općinski načelnik

Marjan Tomas